Mac पर GarageBand के साथ इलेक्ट्रिक गिटार का उपयोग करने के लिए उसे कनेक्ट करें
आप ऑडियो ट्रैक में चलाने या रिकॉर्ड करने के लिए अपने कंप्यूटर से इलेक्ट्रिक गिटार या अन्य इलेक्ट्रिक वाद्य यंत्र कनेक्ट कर सकते हैं और अपनी गिटार ध्वनि को आकार देने के लिए शामिल ऐम्प और पैडल का उपयोग कर सकते हैं। अपने कंप्यूटर से इलेक्ट्रिक गिटार कनेक्ट करने के कई तरीक़े हैं।
इलेक्ट्रिक गिटार कनेक्ट करने के बाद आप जिस ट्रैक को रिकॉर्ड करना चाहते हैं, उसके लिए इनपुट स्रोत चुनते हैं और वैकल्पिक रूप से मॉनिटरिंग चालू करते हैं। मॉनिटरिंग की मदद से आप स्वयं बजाकर सुन सकते हैं ताकि आप प्रोजेक्ट के शेष भाग के साथ ही उस भाग को सुन सकें जिसे आप रिकॉर्ड करना चाहते हैं।
अपने कंप्यूटर से इलेक्ट्रिक गिटार कनेक्ट करें
Mac पर GarageBand में निम्नलिखित में से कोई कार्य करें :
अपने कंप्यूटर के USB या FireWire पोर्ट से ऑडियो इंटरफ़ेस कनेक्ट करें फिर रिकॉर्डिंग के लिए इलेक्ट्रिक गिटार को ऑडियो इंटरफ़ेस से कनेक्ट करें।
मानक 1/4-इंच टिप स्लीव वाद्य यंत्र केबल का उपयोग करके इलेक्ट्रिक गिटार को ऑडियो इंटरफ़ेस या एडाप्टर केबल पर चैनल से कनेक्ट करें।
यदि आपके कंप्यूटर में ऑडियो इनपुट पोर्ट है, तो अडैप्टर केबल का उपयोग करके इलेक्ट्रिक गिटार को ऑडियो इनपुट पोर्ट से कनेक्ट करें। ट्रैक के इनपुट स्रोत के रूप में बिल्ट-इन इनपुट चुनें।
यदि आप इलेक्ट्रिक गिटार को ऑडियो इंटरफ़ेस से कनेक्ट करते हैं, तो यह सुनिश्चित करने के लिए कि इंटरफ़ेस macOS और Core Audio के साथ संगत है, निर्माता की विशेषताएँ देखें। निर्माता के निर्देश फ़ॉलो करें जिसमें आपके कंप्यूटर पर सही ड्राइवर इंस्टॉल करने की जानकारी शामिल हो सकती है।
अपने कंप्यूटर के ऑडियो इनपुट पोर्ट से इलेक्ट्रिक ग 00003FE9 िटार कनेक्ट करने से इनपुट सिग्नल निम्न स्तर के हो सकते हैं। इनपुट सिग्नल बढ़ाने के लिए आप गिटार को प्रीएम्प्लिफ़ायर से और प्रीएम्प्लिफ़ायर को अपने कंप्यूटर से कनेक्ट कर सकते हैं।
इलेक्ट्रिक गिटार के लिए इनपुट स्रोत सेट करें
Mac पर GarageBand में ऑडियो ट्रैक चुनें।
Smart Controls पेन खोलने के लिए Smart Controls बटन पर क्लिक करें।
रिकॉर्डिंग सेटिंग्ज़ क्षेत्र में इनपुट पॉप-अप मेनू से निम्नलिखित में से कोई एक चुनें :
यदि गिटार आपके कंप्यूटर के ऑडियो इनपुट पोर्ट से कनेक्टेड है, तो बिल्ट-इन इनपुट चुनें।
यदि मेनू में बिल्ट-इन इनपुट दिखाई न दे, तो GarageBand > प्राथमिकताएँ चुनें, ऑडियो/MIDI पर क्लिक करें ऑडियो इनपुट पॉप-अप मेनू से बिल्ट-इन इनपुट चुनें।
यदि गिटार USB पोर्ट से कनेक्टेड हैं, तो माइक्रोफ़ोन चुनें।
यदि गिटार ऑडियो इंटरफ़ेस से कनेक्टेड है, तो माइक्रोफ़ोन के लिए चैनल संख्या चुनें।
यदि मेनू में ऑडियो इंटरफ़ेस चैनल दिखाई न दे, तो GarageBand > प्राथमिकताएँ चुनें, ऑडियो/MIDI पर क्लिक करें फिर ऑडियो इनपुट पॉप-अप मेनू से ऑडियो इंटरफ़ेस चुनें।
सुनिश्चित करें कि प्रारूप इनपुट से मेल खाता हो। मोनोफ़ोनिक वाद्य यंत्रों (एकल चैनल के साथ) के लिए मोनो इनपुट और स्टीरियो वाद्य यंत्रों (चैनल के युग्म के साथ) के लिए स्टीरियो इनपुट चुनें। इनपुट प्रारूप बदलने के लिए इनपुट मेनू के बाएँ दिए गए प्रारूप बटन पर क्लिक करें।
ध्वनि स्रोत के लिए इनपुट वॉल्यूम स्तर बदलने हेतु रिकॉर्डिंग स्तर स्लाइडर ड्रैग करें।
यदि रिकॉर्डिंग स्तर स्लाइडर डिम है, तो आप GarageBand में इनपुट वॉल्यूम नहीं बदल सकते हैं। ऐसी स्थिति में उपकरण के स्वयं के वॉल्यूम नियंत्रण का उपयोग करें।
इलेक्ट्रिक गिटार या बेस के लिए मॉनिटरिंग चालू करें
Mac पर GarageBand के रिकॉर्डिंग सेटिंग्ज़ क्षेत्र में, मॉनिटरिंग बटन पर क्लिक करें।
मॉनिटरिंग की लाइट नारंगी रंग की होती है जो संकेत है कि मॉनिटरिंग चालू है।
अवांछित प्रतिक्रिया रोकने के लिए जब आप बजा या गा नहीं रहे हों, तो आपको सामान्यतः मॉनिटरिंग बंद कर देनी चाहिए। अपने प्रोजेक्ट सुनने के लिए स्पीकर की बजाए हेडफ़ोन का उपयोग करने से आपको प्रतिक्रिया हटाने में भी मदद मिलती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hne_Deva hin_Deva hin_Deva